ከዚያ ጎን ለጎንም ሌሎች ተግባራትን ያከናውናሉ። ይኸውም የድለላ ሥራን ነው። «ስራን ለሰሪው እሾህን ላጣሪው» እንዲሉ ሁሉም በየመስኩ በሚሰማራበት ሙያ ውጤታማ ለመሆን መልፋቱ የተለመደ ነውና እርሳቸውም ስራቸውን ማከናወን ያለባቸው በቢሮ ብቻ ሳይሆን የራሳቸውን መተዳደሪያ በመፍጠር ነው። ይህ ደግሞ ጠቀሜታው ከእርሳቸው አልፎ ለሌሎች ጭምር እንደሚሆን ያውቃሉ። የድለላ ሥራ ከሰዎች ጋር መግባባትን ይጠይቃል። ለራስ መታመንና ትዕግስትንም ይሻል። ይህም ብቻ አይደለም ሙያው ጥንቃቄና ብልሀት ካልታከለበት አንዳንዴ ለእንጀራ ብለው የሰሩት ሥራ ክስን አስከትሎ ተጠያቂ ሊያደርግ ይችላል። ቤተሰብንም እስከ ማሳጣት መድረሱ አይቀሬ ነው።
